cyanic-selkie/wikianc huggingface dataset:
Πάσχα
Προέλευση
Αυτά τα στοιχεία νομαδικής, οικογενειακής ζωής μας δείχνουν μια πολύ παλαιότερη προέλευση του Πάσχα, που θα μπορούσε να είναι η θυσία που ζήτησαν οι Ισραηλίτες από τον Φαραώ να πάνε να γιορτάσουν στην έρημο (Έξ. 3:18, 5:1 εξ). Παρ' όλα αυτά όμως, η έξοδος από την Αίγυπτο έδωσε στο Πάσχα την οριστική του σημασία.
Το αναμνηστικό γεύμα του ιουδαϊκού Πάσχα, το οποίο περιλαμβάνει άζυμο ψωμί και κρασί, ονομάζεται Σεντέρ.
Χριστιανικό Πάσχα
thumb|Τρεις ημέρες μετά τον θάνατό του ο Χριστός αναστήθηκε Το Χριστιανικό Πάσχα, ή κοινώς Πασχαλιά ή Λαμπρή, και ειδικότερα η Ανάσταση του Χριστού ή απλώς Ανάσταση, είναι η σπουδαιότερη γιορτή του Χριστιανισμού. Εορτάζεται την πρώτη Κυριακή μετά την πρώτη πανσέληνο που ακολουθεί την εαρινή ισημερία.
Με τον όρο Ανάσταση μπορεί να αναφερόμαστε και στην εβδομάδα της Ανάστασης μέχρι το Σάββατο της Διακαινησίμου, ακόμη στην περίοδο των 50 ημερών, που ακολουθούν την εορτή της Ανάστασης, μέχρι και την τελευταία ημέρα, καλούμενη (αριθμητικά) Πεντηκοστή.
Καθορισμός ημερομηνίας του Πάσχα και η σημασία του
Η εορτή της Ανάστασης του Ιησού Χριστού, λόγω της σπουδαιότητάς της, επηρεάζει το εορτολόγιο της Ορθοδόξου Εκκλησίας, τόσο το Πασχάλιο, που ξεκινά 70 ημέρες πριν το Πάσχα Τριώδιο (συμπεριλαμβάνοντας τη Μεγάλη Τεσσαρακοστή και την Αγία και Μεγάλη Εβδομάδα) και λήγει 50 ημέρες μετά (περίοδος Πεντηκοσταρίου), όσο και τους λειτουργικούς κύκλους του Κυριακοδρομίου, που καθορίζονται οι ψαλλόμενοι ήχοι της Παρακλητικής και οι αναγιγνωσκόμενες αποστολικές και ευαγγελικές περικοπές κάθε εβδομάδας, καθώς και τα εωθινά αναγνώσματα όλων των Κυριακών του έτους. Οι ακολουθίες, που τελούνται τότε, έχουν αρχαιοπρέπεια (ανάγονται στους πρώτους αιώνες του Χριστιανισμού, όπως η αφή του Αγίου Φωτός, οι Προηγιασμένες Θείες Λειτουργίες), κατάνυξη (προκαλούν συγκίνηση στους πιστούς, όπως οι κατανυκτικοί εσπερινοί, τα μεγάλα απόδειπνα και οι ακολουθίες των Παθών) και λαμπρότητα (χαρακτηρίζονται από αισιοδοξία και μεγαλοπρέπεια, όπως τα Φωταγωγικά τροπάρια και οι πανηγυρικές, αναστάσιμες θείες λειτουργίες), και περιγράφονται λεπτομερώς στο τυπικό της Εκκλησίας.
Επίσης, επειδή το Πάσχα είναι κινητή εορτή (και μάλιστα το επίκεντρο όλων των κινητών εορτών), δηλαδή δεν εορτάζεται κάθε χρόνο την ίδια ημερομηνία, απαιτείται ένας αστρονομικός υπολογισμός, προκειμένου να προσδιοριστεί η ακριβής ημερομηνία της εορτής, κάθε χρόνο. Αυτό καθορίστηκε από την Α' Οικουμενική Σύνοδο της Νίκαιας το 325 μ.Χ., θεσπίζοντας ειδικό κανόνα (τον Πασχάλιο κανόνα), που διορίζει την εορτή του Πάσχα ως την πρώτη Κυριακή αμέσως μετά από την πρώτη πανσέληνο, που συμβαίνει αμέσως μετά από την εαρινή ισημερία. Επιπλέον, τέθηκε όρος, εάν η πανσέληνος πέσει ημέρα Κυριακή, τότε το Πάσχα να μετατίθεται για την επόμενη Κυριακή, κι αυτό για να μη συμπέσει ποτέ το χριστιανικό με το Εβραϊκό Πάσχα ή Νομικό Φάσκα (το οποίο σύμφωνα με τον κανόνα του Μωϋσέως, πρέπει να εορτάζεται πάντα κατά την ημέρα της πρώτης πανσελήνου μετά από την εαρινή ισημερία), αλλά πάντοτε το χριστιανικό Πάσχα να εορτάζεται μετά από το εβραϊκό.
Νέα Σαλαμίνα Αμμοχώστου (ποδόσφαιρο ανδρών)
Η Νέα Σαλαμίνα Αμμοχώστου είναι κυπριακός ποδοσφαιρικός σύλλογος που αποτελεί το σημαντικότερο και μακροβιότερο τμήμα του σωματείου της Νέας Σαλαμίνας Αμμοχώστου. Ιδρύθηκε στις 7 Μαρτίου του 1948. Πήρε το όνομα της από την αρχαία κυπριακή πόλη Σαλαμίς, ή Σαλαμίνα, η οποία βρίσκεται δίπλα από τη σύγχρονη Αμμόχωστο.
Έδρα της ποδοσφαιρικής ομάδας είναι το στάδιο ΓΣΕ στην Αμμόχωστο, το οποίο όμως από το 1974 δεν μπορεί να χρησιμοποιήσει λόγω της τουρκικής εισβολής και κατοχής. Προσωρινή ποδοσφαιρική έδρα του ποδοσφαιρικού τμήματος αποτελεί το ιδιόκτητο στάδιο Αμμόχωστος στη Λάρνακα, πόλη στην οποία επαναδραστηριοποιήθηκε η ομάδα μετά την προσφυγιά. Έμβλημα του σωματείου είναι ο πυρσός και ως χρώματα χρησιμοποιεί το κόκκινο και το λευκό.
Πάσχα
Παρατήρηση και διόρθωση των ηλιοσεληνιακών σφαλμάτων στον υπολογισμό του Πάσχα
Ωστόσο, με την πάροδο των ετών και λόγω των ατελειών του ηλιοσεληνιακού σχήματος, που εφαρμόστηκε, παρατηρήθηκαν αποκλίσεις μεταξύ των ημερολογιακών και των πραγματικών, αστρονομικών γεγονότων, που καθορίζουν το Πάσχα. Τα σφάλματα αυτά διορθώθηκαν σημαντικά μετά την εισαγωγή του Γρηγοριανού ημερολογίου το 1582 στη Δύση, το οποίο σταδιακά επεκτάθηκε και υιοθετήθηκε σε παγκόσμια κλίμακα. Σήμερα, το Γρηγοριανό ημερολόγιο προηγείται 13 ημέρες σε σχέση με το Ιουλιανό ημερολόγιο. Η συντριπτική πλειοψηφία των ορθοδόξων Εκκλησιών διατήρησαν το Ιουλιανό ημερολόγιο, προκειμένου να συνεορτάζουν το Πάσχα και γι' αυτό στις ημέρες μας, το Πάσχα εξακολουθεί να συμπίπτει μεταξύ 22 Μαρτίου και 25 Απριλίου με το παλαιό ημερολόγιο, οι οποίες ημερομηνίες αντιστοιχούν από τις 4 Απριλίου ως τις 8 Μαΐου με το νέο ημερολόγιο. Συνεπώς, το Πάσχα και οι υπόλοιπες κινητές εορτές, που εξαρτώνται απ' αυτό (π.χ. Κυριακή της Τυρινής, Κυριακή των Βαΐων, Ανάληψη, Πεντηκοστή), εορτάζονται πάντα ταυτόχρονα και από τα δύο ημερολόγια, σε αντίθεση με τις ακίνητες εορτές του έτους (π.χ. Θεοφάνεια, Υπαπαντή του Χριστού, Ευαγγελισμός της Θεοτόκου, Μεταμόρφωση του Σωτήρος, Κοίμηση της Θεοτόκου, Χριστούγεννα), που εορτάζονται με 13 ημέρες διαφορά.
Νέα Σαλαμίνα Αμμοχώστου (ποδόσφαιρο ανδρών)
Μεγαλύτερες επιτυχίες του ποδοσφαιρικού τμήματος αποτελούν η κατάκτηση του Κυπέλλου Κύπρου και της Ασπίδας ΚΟΠ το 1990. Η υψηλότερη θέση που κατέκτησε στο παγκύπριο πρωτάθλημα ήταν η τρίτη θέση. Τα πρώτα πέντε χρόνια (1948-1953) συμμετείχε στα πρωταθλήματα της Κυπριακής Ερασιτεχνικής Ποδοσφαιρικής Ομοσπονδίας (ΚΕΠΟ). Το 1953 το σωματείο έγινε μέλος της Κυπριακής Ομοσπονδίας Ποδοσφαίρου (ΚΟΠ) συμμετέχοντας ανελλιπώς στα πρωταθλήματα και κύπελλα υπό την αιγίδα της ομοσπονδίας. Η ποδοσφαιρική ομάδα έχει 58 συμμετοχές στην Α΄ κατηγορία Κύπρου, όντας στην έβδομη θέση στη σχετική κατάταξη.
Πάσχα
Παρατήρηση και διόρθωση των ηλιοσεληνιακών σφαλμάτων στον υπολογισμό του Πάσχα
H Ορθόδοξη Εκκλησία εορτάζει ετήσια το Πάσχα την πρώτη Κυριακή μετά την πρώτη Μετώνεια πανσέληνο (η οποία στις μέρες μας συμβαίνει 4 ή 5 ημέρες αργότερα από την πραγματική αστρονομική πανσέληνο) που ακολουθεί την Ιουλιανή εαρινή ισημερία της 21ης Μαρτίου του παλαιού ημερολογίου ή της 3ης Απριλίου του νέου ημερολογίου (η οποία στις μέρες μας υστερεί 12 ή 13 ημέρες από την πραγματική αστρονομική ισημερία). Αντίθετα, η Ρωμαιοκαθολική Εκκλησία εορτάζει το Πάσχα των Λατίνων την πρώτη Κυριακή μετά την πραγματική αστρονομική πανσέληνο, λαμβάνοντας υπόψιν της μόνο την πραγματική εαρινή ισημερία και καθόλου υπόψιν την ημερομηνία του Εβραϊκού Πάσχα, το οποίο δεν εορτάζεται ποτέ πριν τις 26 Μαρτίου του νέου ημερολογίου και, έτσι, είναι δυνατόν κάποιες χρονιές (όταν η πραγματική αστρονομική πανσέληνος συμβεί στο διάστημα 21-25 Μαρτίου), να εορταστεί το Ρωμαιοκαθολικό Πάσχα πριν το εβραϊκό, γεγονός το οποίο η Ορθόδοξη Ανατολή αποδοκιμάζει.
Νέα Σαλαμίνα Αμμοχώστου (ποδόσφαιρο ανδρών)
Συμμετείχε για πρώτη φορά σε ευρωπαϊκή διοργάνωση το 1990 όταν αγωνίστηκε στο Κύπελλο Κυπελλούχων Ευρώπης ποδοσφαίρου 1990-91, ενώ τα επόμενα χρόνια καταγράφονται συμμετοχές της στο Κύπελλο Ιντερτότο (1995, 1997 και 2000).
Πάσχα
Νομικό Φάσκα και Εβραϊκό Πάσχα
Το Νομικό Φάσκα είναι μια μέρα της Μεγάλης Εβδομάδος, η οποία πληρεί το δεύτερο όρο του Πασχάλιου κανόνα (Μετώνεια, πασχαλινή πανσέληνος και συμπίπτει με την αρχαία, νομική εορτή του Ιουδαϊκού Πάσχα. Ωστόσο, μετά από αρκετό χρόνο, οι Εβραίοι, σε αντίθεση με τους Ορθόδοξους Χριστιανούς, αναγνωρίσαν το σφάλμα της Μετώνειας πανσελήνου και εορτάζουν πλέον το Πάσχα τους κατά την ημέρα της πραγματικής αστρονομικής πανσελήνου, εξακολουθούν όμως να υπολογίζουν την πασχαλινή τους πανσέληνο τουλάχιστον 5 ημέρες μετά την ισημερία, λόγω κάποιων ελλείψεων και ανακολουθιών στο ηλιοσεληνιακό τους ημερολόγιο, που σημαίνει πως το Εβραϊκό Πάσχα σήμερα εορτάζεται στο διάστημα μεταξύ 26 Μαρτίου-23 Απριλίου. Να σημειωθεί, πως κάποιες φορές, όταν η πρώτη εαρινή πανσέληνος συμβεί μεταξύ 21-25 Μαρτίου, το Εβραϊκό Πάσχα συμπίπτει με τη δεύτερη εαρινή πανσέληνο. Προς τούτο, η Ορθόδοξη Εκκλησία εξακολουθεί να λαμβάνει υπόψιν της το Νομικό Φάσκα, ώστε να μην παραβιάζεται ο όρος της Συνόδου της Νίκαιας και συμβεί να υπάρξει συνεορτασμός Εβραϊκού Πάσχα και χριστιανικού, που απαγορεύεται αυστηρά (αν και πλέον, εξαιτίας των λανθασμένων υπολογισμών της πανσελήνου και της εαρινής ισημερίας, παραβιάζονται αστρονομικά (και όχι ημερολογιακά) οι άλλοι όροι του κανόνα της συνόδου).
Νέα Σαλαμίνα Αμμοχώστου (ποδόσφαιρο ανδρών)
Ίδρυση
Η δημιουργία του ποδοσφαιρικού τμήματος είναι άμεσα συνδεδεμένη με την ιστορία του σωματείου. Την εποχή της ίδρυσης της Νέας Σαλαμίνας η Ελλάδα διάνυε μια περίοδο ενόπλων συγκρούσεων λόγω της διαμάχης μεταξύ δεξιών και αριστερών στον Ελληνικό Εμφύλιο. Η κατάσταση στην Ελλάδα μεταφέρθηκε και στην Κύπρο διεισδύοντας τόσο στην πολιτική ζωή του τόπου, όσο και στον αθλητισμό, καθώς οι περισσότεροι αθλητικοί παράγοντες ασχολούνταν επίσης με την πολιτική. Στην Αμμόχωστο, ο Γυμναστικός Σύλλογος Ευαγόρας (ΓΣΕ) και η Ανόρθωση ήταν οι μόνοι σύλλογοι που ασχολούνταν με τον αθλητισμό. Μέσα στις τάξεις του ο ΓΣΕ είχε αθλητές στίβου αριστερών φρονημάτων, που κατατάσσονταν στους κορυφαίους της Κύπρου, ενώ στην Ανόρθωση αγωνίζονταν επίσης ποδοσφαιριστές με αριστερή ιδεολογία. Κάτω από την επίδραση του πολιτικού κλίματος της εποχής, τόσο ο ΓΣΕ όσο και η Ανόρθωση άρχισαν να επιβάλλουν περιορισμούς στην εισδοχή αριστερών μελών ή αρνούνταν την προώθηση ποδοσφαιριστών αριστερών φρονημάτων. Επιπρόσθετα, η Ανόρθωση φιλοξενούσε στο οίκημα της το δεξιό κόμμα ΚΕΚ. Από τις αρχές του 1947 μια μερίδα ανθρώπων της Αμμοχώστου με αριστερές αντιλήψεις, που βρίσκονταν εντός και εκτός του ΓΣΕ και της Ανόρθωσης, θεωρούσαν ότι υπήρχε χώρος για τη δημιουργία ακόμα ενός αθλητικού σωματείου στην πόλη. Μπροστά στους περιορισμούς που επιβάλλονταν, οραματίστηκαν ένα σωματείο το οποίο θα ήταν μακρυά από την πολιτική και θα απευθυνόταν σε όλα τα λαϊκά στρώματα της Αμμοχώστου, με στόχο την εξάπλωση του αθλητισμού.
Πάσχα
Πάσχα των Ορθοδόξων και των Λατίνων
Το Ορθόδοξο Πάσχα παντού (εκτός από Φινλανδία και Εσθονία) εορτάζεται τουλάχιστον 14 ημέρες αργότερα από την πραγματική εαρινή ισημερία (πάντοτε από τις 4 Απριλίου του νέου ημερολογίου και αργότερα, λόγω του Ιουλιανού σφάλματος), καθώς επίσης και τουλάχιστον 5 με 6 ημέρες αργότερα από την πραγματική αστρονομική πανσέληνο, που συμβαίνει μετά την Ιουλιανή εαρινή ισημερία, λόγω του Μετώνειου σφάλματος.
Νέα Σαλαμίνα Αμμοχώστου (ποδόσφαιρο ανδρών)
Ίδρυση
Ύστερα από σύσκεψη στις 14 Φεβρουαρίου 1948 λήφθηκε η οριστική απόφαση για την ίδρυση σωματείου και άρχισαν οι προσπάθειες για την ιδρυτική συνέλευση και για εγγραφή μελών. Οι προσπάθειες αυτές καρποφόρησαν και την Κυριακή 7 Μαρτίου 1948 στον κινηματογράφο «Χατζηχαμπής» Αμμοχώστου, πραγματοποιήθηκε η ιδρυτική συνέλευση της Νέας Σαλαμίνας, που αποτέλεσε το πρωτοπόρο αριστερό σωματείο της Κύπρου.
Διωγμός από το στάδιο ΓΣΕ και ίδρυση της ΚΕΠΟ
Πριν από τους Παγκύπριους Αγώνες Στίβου το Μάιο του 1948, ο ΣΕΓΑΣ, Σύνδεσμος Ελληνικών Γυμναστικών Αθλητικών Σωματείων, ζήτησε από όλους τους Γυμναστικούς Συλλόγους της Κύπρου, τα μέλη και τους αθλητές τους, να υπογράψουν δημόσια διακήρυξη όπου θα εξεφράζουν την υποστήριξη τους προς τη Δεξιά παράταξη στον ελληνικό εμφύλιο, θα δήλωναν «εθνικοφρόνων φρονημάτων» και θα καταδίκαζαν τη δράση της Αριστεράς. Οι Γυμναστικοί Σύλλογοι και οι αθλητές δεξιάς ιδεολογίας υπέγραψαν τις δηλώσεις αυτές. Ο μόνος σύλλογος που αρνήθηκε να υπογράψει τη δήλωση αυτή ήταν ο Γυμναστικός Σύλλογος «Κινύρας» Πάφου και για αυτό αποκλείστηκε από τους αγώνες. Οι αριστεροί αθλητές ήταν αντίθετοι με τη δήλωση που έκαναν οι σύλλογοι τους, αρνήθηκαν να υπογράψουν τις δηλώσεις. Από τους πρώτους που αντέδρασαν ήταν οι πρωταθλητές του ΓΣΕ, Αντώνης Τότσης και Νικής Γεωργίου. Ο ΓΣΕ κάλεσε τους δύο αθλητές σε απολογία αλλά εκείνοι επέμεναν στη θέση τους ότι ο αθλητισμός πρέπει να μείνει μακριά από την πολιτική. Επιπρόσθετα, οι αριστεροί αθλητές αποφάσισαν να στηρίξουν το Γυμναστικό Σύλλογο «Κινύρα» Πάφου, αν τελικά δεν του επέτρεπαν να λάβει μέρος στους Παγκύπριους Αγώνες Στίβου. Αν και είχαν πολλές πιθανότητες να καταλάβουν τις πρώτες θέσεις, προτίμησαν να συμπαρασταθούν στον Κινύρα. Ο ΓΣΕ χαρακτηριζόταν ως επικρατέστερος για την κατάκτηση της πρώτης θέσης στους αγώνες, ωστόσο μετά την εξέλιξη αυτή κατέλαβε την τρίτη θέση. Αντιδρώντας για το γεγονός ότι οι αθλητές της Νέας Σαλαμίνας δεν έλαβαν μέρος στους Παγκύπριους Αγώνες Στίβου, ο ΓΣΕ έστειλε επιστολή στο σωματείο που το πληροφορούσε ότι απαγορευόταν η είσοδός του στο στάδιο ΓΣΕ, επιστολή υπογεγραμμένη από τον πρόεδρο του ΓΣΕ. Ακολούθησαν διαγραφές και άλλων αθλητών από το ΓΣΕ και την Ανόρθωση, οι οποίοι είχαν συμπαρασταθεί στους συναθλητές του. Η απαγόρευση χρήσης του σταδίου δημιούργησε πρόβλημα στη Νέα Σαλαμίνα, καθώς δεν ήταν σε θέση να το χρησιμοποιήσει για να συμμετάσχει στο νέο πρωτάθλημα ποδοσφαίρου.
Παρόμοια ατμόσφαιρα έναντι αθλητών αριστερών φρονημάτων επικρατούσε και σε άλλες πόλεις της Κύπρου. Στη Λάρνακα είχε ιδρυθεί τον Απρίλιο η Αλκή. Τον επόμενο μήνα, ο Γυμναστικός Σύλλογος Ζήνων (ΓΣΖ) σε γενική συνέλευση, απαγόρευσε από την Αλκή να χρησιμοποιεί το στάδιο της Λάρνακας. Αντίστοιχη πρόταση για αποκλεισμό Τούρκων και καθολικών απορρίφθηκε. Στην ίδια γενική συνέλευση, τα μέλη του ΓΣΖ, τροποποίησαν σχετικό άρθρο του καταστατικού και απαγόρευαν στο μέλλον την εγγραφή μελών αν προηγουμένως δεν είχαν υπογράψει δήλωση πως «έχουν κλεισμένη μέσα τους την Ελλάδα», απαγορεύοντας ουσιαστικά σε αριστερούς να είναι μέλη του ή να αθλούνται στο γήπεδό του. Στη Λευκωσία είχε ιδρυθεί το Μάιο ο Ορφέας. Τον ίδιο μήνα ο ΑΠΟΕΛ απέστειλε τηλεγράφημα στο ΣΕΓΑΣ, «εγκάρδιο αδελφικό χαιρετισμό σε ολόκληρη την ελληνική αθλούμενη νεολαία» κι ευχόταν, «όπως τερματισθεί η εθνοκτόνος ανταρσία» στην Ελλάδα. Η διοίκηση του σωματείου κάλεσε όλους τους αθλητές και ποδοσφαιριστές του σωματείου να προσυπογράψουν σχετική δήλωση, με την οποία θα συνηγορούσαν με το περιεχόμενο του τηλεγραφήματος. Οι αριστεροί παράγοντες και αθλητές του ΑΠOEΛ θεώρησαν το χαρακτηρισμό «εθνοκτόνος ανταρσία», πρόκληση και κομματική τοποθέτηση του σωματείου τους. Μερικοί ποδοσφαιριστές διαχώρισαν τη θέση τους και αρνήθηκαν να υπογράψουν τις δηλώσεις. Από εκεί και πέρα, ανέλαβε δράση ο Τύπος, ο οποίος με συνεχή ρεπορτάζ και σχόλια του έριχνε λάδι στη φωτιά, πυροδοτώντας την τελική έκρηξη. Ακολούθησε η επ΄ αόριστον τιμωρία πέντε αθλητών του AΠOEΛ από το σωματείο τους. Έτσι, οι ποδοσφαιριστές αυτοί αποσκίρτησαν από τον AΠOEΛ και μαζί με αρκετούς άλλους ίδρυσαν στις 4 Ιουνίου 1948 νέο σωματείο στη Λευκωσία, τον Αθλητικό Σύλλογο Ομόνοια Λευκωσίας. Ακολούθως ιδρύθηκε και ο Α.Σ. Κερύνειας.
Πάσχα
Πάσχα των Ορθοδόξων και των Λατίνων
Λόγω των συνδυασμών αυτών των δύο γεγονότων (εορτασμός την πρώτη ή τη δεύτερη Κυριακή, μετά την πρώτη ή τη δεύτερη εαρινή πανσέληνο), κάποιες χρονιές τα δύο Πάσχα (ορθόδοξο και ρωμαιοκαθολικό) εορτάζονται έως και με 35 ημέρες διαφορά, όταν οι Ρωμαιοκαθολικοί εορτάζουν από 22 Μαρτίου έως 3 Απριλίου, ενώ οι Ορθόδοξοι από 26 Απριλίου έως 8 Μαΐου του ιδίου έτους. Σύμπτωση Ρωμαιοκαθολικού και Ορθόδοξου Πάσχα συμβαίνει μόνο στην περίπτωση όπου ικανοποιούνται δύο όροι ταυτόχρονα: α) η πραγματική αστρονομική πανσέληνος συμβεί από τις 3 έως και 18 Απριλίου του νέου ημερολογίου και β) η πραγματική αστρονομική πανσέληνος να συμβεί από Κυριακή έως Τρίτη, οπότε η μετώνεια πανσέληνος να συμβεί από Πέμπτη έως Σάββατο της ίδιας εβδομάδας, ώστε η ερχόμενη Κυριακή να είναι κοινή ημέρα εορτασμού του Πάσχα Ορθόδοξων και Ρωμαιοκαθολικών. Συνεπώς, η περίοδος, που τα δύο Πάσχα μπορούν να συμπέσουν, κυμαίνεται με το νέο ημερολόγιο από τις 4 Απριλίου (η νωρίτερη σύμπτωση) έως τις 25 Απριλίου (η αργότερη σύμπτωση).
Ιστορία του εορτασμού της Ανάστασης
Στην Καινή Διαθήκη, δεν καταγράφονται πληροφορίες σχετικά με τον τρόπο που τηρούσαν την εορτή της Ανάστασης τα μέλη της πρώτης χριστιανικής εκκλησίας. Έτσι, μεταγενέστεροι Χριστιανοί άρχισαν να επιχειρηματολογούν όσον αφορά τις πρακτικές των πρώτων Χριστιανών. Η πρώτη «πασχάλια έριδα» σχετικά με τον ετήσιο εορτασμό του χριστιανικού Πάσχα, δηλαδή της Ανάστασης, εμφανίστηκε κατά το 2ο αιώνα. Οι εκκλησίες της Μικράς Ασίας ακολουθούσαν την αρχαία ιωάννεια «τεσσαρεσκαιδεκατική» πρακτική, τηρώντας σε ετήσια βάση τον "Μυστικό Δείπνο" την ίδια ημερομηνία με το Πάσχα των Εβραίων. Αυτό σήμαινε ότι εορταζόταν το Πάσχα την ημέρα που αντιστοιχούσε στις 14 του ιουδαϊκού μήνα Νισάν, ανεξαρτήτως από το αν αυτή η ημέρα συνέπιπτε να είναι Κυριακή (η οποία ονομαζόταν τότε «Ημέρα του Ήλιου»). Οι αντίπαλοί τους επιχειρηματολογούσαν υπέρ της άποψης ότι η Ανάσταση θα έπρεπε να εορτάζεται την πρώτη Κυριακή μετά το ιουδαϊκό Πάσχα. Η διαμάχη συνέχισε να εντείνεται ως το δεύτερο μέρος του 2ου αιώνα, με την πλειονότητα των εκκλησιών να προσκολλιούνται στην άποψη της τήρησης της Ανάστασης την Κυριακή. Εντούτοις, οι εκκλησιαστικές διαμάχες που αφορούσαν την ημερομηνία του εορτασμού του Πάσχα δεν έπαψαν κατά τους επόμενους αιώνες.
Ήδη κατά τον 2ο αιώνα η κύρια ημέρα λατρείας, μελέτης των Γραφών και εορτασμού της Θείας Ευχαριστίας ήταν η Κυριακή, ως ανάμνηση της ανάστασης του Χριστού. Τη Θεία Κοινωνία, που τηρούσαν πλέον οι Χριστιανοί ακολουθώντας την εντολή του Ιησού, αποτελούσε εξέχων στοιχείο της κοινοτικής ζωής της εκκλησίας ήδη από τις ημέρες των αποστόλων. Ταυτόχρονα δε, με την εορτή άρχισε να τηρείται και η λεγόμενη Πασχάλεια νηστεία, που σε κάθε τοπική εκκλησία είχε ορισμένο διάστημα ασκήσεως.
Νέα Σαλαμίνα Αμμοχώστου (ποδόσφαιρο ανδρών)
Ενοποίηση Κυπριακού Ποδοσφαίρου
thumb|Οι ποδοσφαιριστές του πρώτου αγώνα μετά την ενοποίηση του Κυπριακού Ποδοσφαίρου μεταξύ Νέας Σαλαμίνας και Ανόρθωσης. thumb|Οι φίλαθλοι στον πρώτο αγώνα μετά την ενοποίηση του Κυπριακού Ποδοσφαίρου μεταξύ Νέας Σαλαμίνας και Ανόρθωσης. Τα σωματεία μέλη της ΚΕΠΟ ήταν υπέρ της ενοποίησης του κυπριακού ποδοσφαίρου. Προσπαθούσαν για τρία συνεχόμενα χρόνια να πείσουν την ΚΟΠ να τα δεχθεί ως μέλη της, αλλά η ΚΟΠ απέρριπτε το αίτημα τους. Δύο ποδοσφαιρικές ομοσπονδίες και η διεξαγωγή δύο πρωταθλημάτων σε μια μικρή χώρα, όπως η Κύπρος, ήταν κάτι το πρωτοφανές. Δημιουργούνταν προβλήματα οικονομικής φύσεως και αθλητικών υποδομών. Ο διαχωρισμός αποτελούσε τροχοπέδη στις προοπτικές για πρόοδο και ανάπτυξη του κυπριακού ποδοσφαίρου. Επιπρόσθετα, τα σωματεία θεωρούσαν ότι το πνεύμα του αθλητισμού είναι η συναδέλφωση και φιλία και όχι διαχωρισμός και διακρίσεις. Οι βάσεις για την ενοποίηση του Κυπριακού Ποδοσφαίρου άρχισαν να μπαίνουν με την πρώτη έκδοση της αθλητικής εφημερίδας Αθλητική, η οποία άρχισε σταυροφορία υπέρ της ενοποίησης το Δεκέμβριο του 1952. Μέσω της ίδιας εφημερίδας ακούστηκαν για πρώτη φορά φωνές για ενοποίηση πέρα από το χώρο της ΚΟΠ (ξένοι προπονητές σωματείων ΚΟΠ). Η ΚΟΠ καταδίκασε τις δηλώσεις των προπονητών των δικών της σωματείων θεωρώντας πως «ήταν αντίθετες με το πνεύμα της Ομοσπονδίας». Οι παράγοντες της ΚΟΠ αρχικά κράτησαν εχθρική στάση καταδικάζοντας όσους ενεργούσαν υπέρ της ενοποίησης. .Το καλοκαίρι του 1953 όλοι σχεδόν οι κορυφαίοι αθλητικοί παράγοντες της εποχής τάσσονταν υπέρ της ενοποίησης του κυπριακού ποδοσφαίρου. Τον Αύγουστο του 1953 η Νέα Σαλαμίνα, η Ομόνοια, η Αλκή και ο Ανταίος υπέβαλλαν κοινή αίτηση στην ΚΟΠ για εγγραφή στη δύναμη της ως σωματεία Α΄ κατηγορίας. Τον επόμενο μήνα, στις 19 Σεπτεμβρίου 1953, η ΚΟΠ έκανε δεκτή την αίτηση της Νέας Σαλαμίνας, της Ομόνοιας και του Ανταίου για ένταξη τους στην ΚΟΠ. Η πολεμική όμως της ΚΟΠ προς τα σωματεία αυτά συνεχίστηκε. Απέρριψε την αίτηση της Αλκής, του Ορφέα και του Νέου Αστέρα Μόρφου (τα δύο πρώτα εντάχθηκαν ένα χρόνο αργότερα), ενώ επικαλούμενη το καταστατικό της, υποστήριξε ότι μια ομάδα έπρεπε να συμμετάσχει στο πρωτάθλημα Α΄ κατηγορίας και οι άλλες δύο στην Β΄ κατηγορία. Τα σωματεία της ΚΕΠΟ αποδέχτηκαν τις προϋποθέσεις αυτές με σκοπό να επιτευχθεί τελικά η ενοποίηση. Σε ειδική συνεδρία της ΚΕΠΟ αποφασίστηκε να ενταχθεί στην Α΄ κατηγορία η Ομόνοια και στη Β΄ κατηγορία η Νέα Σαλαμίνα και ο Ανταίος. Μετά τις εξελίξεις αυτές, η ΚΕΠΟ αυτοδιαλύθηκε.
Πάσχα
Ιστορία του εορτασμού της Ανάστασης
Τελικά η Α΄ Οικουμενική σύνοδος αποφάσισε οριστικά για μια κοινή ημερομηνία τέλεσης του εορτασμού του Πάσχα ως την πρώτη Κυριακή μετά την πανσέληνο της Εαρινής Ισημερίας, που τηρείται μέχρι σήμερα με κάποιες παραλλαγές από τις διάφορες ομολογίες.
Νέα Σαλαμίνα Αμμοχώστου (ποδόσφαιρο ανδρών)
Ενοποίηση Κυπριακού Ποδοσφαίρου
Το πρώτο παιχνίδι μεταξύ ομάδων από τις δύο ομοσπονδίες πραγματοποιήθηκε μεταξύ της Νέας Σαλαμίνας και της Ανόρθωσης, οι οποίες συναντήθηκαν στο πλαίσιο φιλικού παιχνιδιού στο στάδιο ΓΣΕ, στις 27 Σεπτεμβρίου 1953. Παρουσία 5200 φιλάθλων, το τελικό αποτέλεσμα ήταν 3-1 υπέρ της Ανόρθωσης, σε ένα αγώνα που η Αθλητική χαρακτήρισε «επίδειξη ανώτερου αθλητικού πνεύματος» και «συναδέλφωση των φιλάθλων».
Πάσχα
Λαογραφία
Με βάση τα έθιμα της Μεγάλης Εβδομάδας στα ελληνικά σπίτια πλάθουν κουλουράκια ή/και τσουρέκια (τη Μεγάλη Τρίτη ή τη Μεγάλη Πέμπτη), ενώ τη Μεγάλη Πέμπτη βάφουν κόκκινα αυγά. Ζυμώνουν το Λαμπρόψωμο προς τιμήν του Αναστημένου Χριστού σχηματίζοντας με ζυμάρι στην επιφάνειά του τα αρχικά γράμματα του πασχαλινού χαιρετισμού Χριστός Ανέστη βάζοντας στο κέντρο ένα κόκκινο αυγό. Τα λαϊκά έθιμα κατά τον σύγχρονο εορτασμό της Ανάστασης στην Ελλάδα, περιλαμβάνουν το άναμμα λαμπάδων και τη μεταφορά του Αγίου Φωτός στα σπίτια από την τελετουργία της Ανάστασης στις εκκλησίες, δείπνο με κύριο φαγητό τη μαγειρίτσα, το βράδυ της Ανάστασης, το τσούγκρισμα των κόκκινων αυγών στο σπίτι ή έξω από την Εκκλησία, το «φιλί της αγάπης» την ώρα της Ανάστασης, το σούβλισμα του αρνιού κατά την Κυριακή του Πάσχα και άλλες εκδηλώσεις.
Νέα Σαλαμίνα Αμμοχώστου (ποδόσφαιρο ανδρών)
Δημοτικό Στάδιο Αμμοχώστου
thumb|Το [[Δημοτικό Στάδιο Αμμοχώστου.]] Ο σύλλογος δε διέθετε γήπεδο προπόνησης μετά την άρνηση πρόσβασης του στο στάδιο ΓΣΕ με αποτέλεσμα να καταφύγει αρχικά στο γήπεδο της συνοικίας Αγίου Λουκά (Προόδου) στην Αμμόχωστο. Παράλληλα, το σωματείο άρχισε τις προσπάθειες για δημιουργία ιδιόκτητου σταδίου. Το Δεκέμβριο του 1948 το Ισραήλ έκανε δωρεά στο δήμο Αμμοχώστου τρεις χιλιάδες λίρες, σε ένδειξη ευγνωμοσύνης για τη βοήθεια που πρόσφεραν οι κάτοικοι της Αμμοχώστου στους Εβραίους πρόσφυγες. Η δωρεά προοριζόταν για υλοποίηση ενός κοινωφελούς έργου. Ο Γαβριήλ Μακρής, δημοτικός σύμβουλος Αμμοχώστου και παράλληλα ποδοσφαιριστής της Νέας Σαλαμίνας, προώθησε την εισήγηση του σωματείου για δημιουργία σταδίου. Το δημοτικό συμβούλιο Αμμοχώστου αποφάσισε όπως «η οικονομική βοήθεια των Εβραίων παραχωρηθεί για τη δημιουργία Δημοτικού Αθλητικού Σταδίου, το οποίο να είναι στη διάθεση των Αμμοχωστιανών για την προώθηση και εξάπλωση του μαζικού λαϊκού αθλητισμού». Το στάδιο τέθηκε στη διάθεση της Σαλαμίνας και οποιουδήποτε σωματείου καλλιεργούσε τον αθλητισμό. Στις αρχές του 1949 ξεκίνησε να κατασκευάζεται με εθελοντική εργασία το Δημοτικό Στάδιο, στην περιοχή της ενορίας του Αγίου Ιωάννη Αμμοχώστου. Το στάδιο ολοκληρώθηκε το 1952 και αποτέλεσε το πρώτο στάδιο της Κύπρου με στέγαστρο στις κερκίδες. Στην κατασκευή του συμμετείχαν με κάθε μορφή προσφοράς και εργασίας οι φίλαθλοι του συλλόγου, όπως και οι ποδοσφαιριστές της που εργάστηκαν για την οικοδόμησή του. Το στάδιο ολοκληρώθηκε το 1952 και αποτέλεσε την έδρα της Νέας Σαλαμίνας για την περίοδο 1952-53. Από το 1953, μετά την ενοποίηση των ποδοσφαιρικών ομοσπονδιών, καθορίστηκε ως έδρα της το στάδιο ΓΣΕ (μέχρι το 1974 που λόγω της κατάληψης της Αμμοχώστου από τα τουρκικά στρατεύματα έπειτα από την τουρκική εισβολή στην Κύπρο το 1974, το σωματείο αναγκάστηκε να μεταφέρει την έδρα του στη Λάρνακα). Το Δημοτικό Στάδιο Αμμοχώστου χρησιμοποιήθηκε για τις προπονήσεις της ομάδας μέχρι και το 1974.
Πάσχα
Εορτολόγιο
Την ημέρα του Πάσχα, σύμφωνα με το ελληνικό/ορθόδοξο εορτολόγιο, γιορτάζουν αρκετά ελληνικά ονόματα: ο Αναστάσιος, η Αναστασία, ο Λάμπρος, η Λαμπρινή, ο Ανέστης, ο Πασχάλης, ο Στασινός κ.α.
Νέα Σαλαμίνα Αμμοχώστου (ποδόσφαιρο ανδρών)
Στάδιο Αμμόχωστος-Επιστροφή
thumb|Η κεντρική κερκίδα του Σταδίου Αμμόχωστος-Επιστροφή. Έδρα της Νέας Σαλαμίνας είναι τυπικά το Στάδιο ΓΣΕ (Γυμναστικός Σύλλογος Ευαγόρας) στην Αμμόχωστο, το οποίο όμως δεν είναι δυνατό να χρησιμοποιηθεί μετά την τουρκική εισβολή στην Κύπρο το 1974. Ο τελευταίος αγώνας της ομάδας στο στάδιο ΓΣΕ δόθηκε το Μάιο του 1974 όταν είχε κερδίσει την Αλκή με 1-0 στο πλαίσιο του Κυπέλλου Κύπρου 1973-74. Το τέρμα πέτυχε ο Ανδρέας Μουσκάλλης. Από το 1974 μέχρι το 1991 η Νέα Σαλαμίνα χρησιμοποίησε τα στάδια Παλιό ΓΣΖ στη Λάρνακα, το Στάδιο Εθνικού Άχνας στο Δασάκι Άχνας, το Στάδιο Αναγέννησης Δερύνειας στη Δερύνεια και το Αντώνης Παπαδόπουλος στη Λάρνακα.
Σήμερα, η έδρα του ποδοσφαιρικού τμήματος είναι το στάδιο «Αμμόχωστος-Επιστροφή» το οποίο έχει χωρητικότητα 5000 θέσεων και βρίσκεται στη Λάρνακα. Ιδιοκτήτης του σταδίου είναι η Νέα Σαλαμίνα. Στον ίδιο χώρο βρίσκεται και το οίκημα του σωματείου.
Πάσχα
Ανάσταση Προσευχή
Κυριακή Άγιο Πάσχα (Ημέρα Ανάστασης.)
Νέα Σαλαμίνα Αμμοχώστου (ποδόσφαιρο ανδρών)
Στάδιο Αμμόχωστος-Επιστροφή
Το στάδιο Αμμόχωστος πήρε το όνομα του από την πόλη της Αμμοχώστου η οποία ήταν και αρχική έδρα της Νέας Σαλαμίνας πριν την τουρκική εισβολή. Κατασκευάστηκε το 1991 και χτίστηκε μέσα στους προσφυγικούς συνοικισμούς της Λάρνακας. Η απόφαση για τη δημιουργία του σταδίου πάρθηκε το 1989 και το Δεκέμβριο του ίδιου έτους άρχισε η κατασκευή του. Χάρη στις εισφορές των φιλάθλων της Νέας Σαλαμίνας στην Κύπρο και το εξωτερικό, του Κυπριακού Οργανισμού Αθλητισμού και εθελοντική εργασία, επιτεύχθηκε η κατασκευή του σε σύντομο χρονικό διάστημα. Το στάδιο εγκαινιάστηκε το 1992 με τη διεξαγωγή του τελικού του Ευρωπαϊκού Πρωταθλήματος U16 στις 17 Μαΐου, μεταξύ της Γερμανίας και της Ισπανίας στον οποίο η Γερμανία κέρδισε με 2-1.
Πάσχα
Ανάσταση Προσευχή
θανάτω θάνατον πατήσας
Νέα Σαλαμίνα Αμμοχώστου (ποδόσφαιρο ανδρών)
Έμβλημα και χρώματα
thumb|Η Νέα Σαλαμίνα για πρώτη φορά με την επετειακή εμφάνιση των 65 χρόνων, η οποία ήταν η [[Εξοπλισμός ποδοσφαιριστή|στολή της ομάδας την περίοδο 1948-1950. (Αγώνας Κυπέλλου Κύπρου 2013-14 με αντίπαλο την Καρμιώτισσα Πάνω Πολεμιδιών).]] Το έμβλημα της Νέας Σαλαμίνας, μόλις ιδρύθηκε, ήταν ο Πυρσός. Ολοκληρώθηκε με την καθιέρωση των ερυθρόλευκων χρωμάτων, αφού προστέθηκαν στην ασπίδα οι πέντε κύκλοι των Ολυμπιακών Αγώνων και τα ερυθρόλευκα χρώματα. Τα πρώτα χρώματα της Νέας Σαλαμίνας ήταν το κίτρινο και το βυσσινί. Με αυτά αγωνίστηκε για δύο χρόνια στο πρωτάθλημα της ΚΕΠΟ. Μετά το 1950 το διοικητικό συμβούλιο αποφάσισε την καθιέρωση του ερυθρόλευκου χρώματος. Η εισήγηση στηριζόταν στη σκέψη πως το κόκκινο συμβολίζει τη δύναμη και το άσπρο την ειρήνη. Οι ερυθρόλευκες φανέλες με ρίγες προτιμήθηκαν διότι έμοιαζαν με αυτές του Ολυμπιακού Πειραιώς.
Πάσχα
Ανάσταση Προσευχή
και τοις εν τοις μνήμασιν,
ζωήν χαρισάμενος
Νέα Σαλαμίνα Αμμοχώστου (ποδόσφαιρο ανδρών)
Πρωταθλήματα και κύπελλα ΚΕΠΟ
Στα πέντε πρωταθλήματα της ΚΕΠΟ, η Νέα Σαλαμίνα δεν κατάφερε να κατακτήσει κάποιο τίτλο. Τις δυο τελευταίες περιόδους κατάφερε να τερματίσει στη δεύτερη θέση. Την περίοδο 1952-53 ήταν φιναλίστ του κυπέλλου χάνοντας με 2-0 από την Ομόνοια στο γήπεδο Γκόουλ Λευκωσίας.
Πάσχα
Ανάσταση Προσευχή
Ανάστασιν Χριστού θεασάμενοι,
Νέα Σαλαμίνα Αμμοχώστου (ποδόσφαιρο ανδρών)
Πρωταθλήματα και κύπελλα ΚΕΠΟ
Για την περίοδο 1948-49 δεν υπάρχουν στοιχεία. Ωστόσο, είναι γνωστό ότι η Νέα Σαλαμίνα έδωσε 10 αγώνες, πέτυχε 3 νίκες (δύο επί του Νέου Αστέρα και μια επί της Αλκής) και έφερε και μια ισοπαλία (με την Αλκή). Στα υπόλοιπα παιχνίδια ηττήθηκε.
Πάσχα
Ανάσταση Προσευχή
προσκυνήσομεν Άγιον, Κύριον,
Ιησούν
Νέα Σαλαμίνα Αμμοχώστου (ποδόσφαιρο ανδρών)
Περίοδος 1953-1959
Μετά την ενοποίηση του κυπριακού ποδοσφαίρου το 1953, η Νέα Σαλαμίνα εντάχθηκε στη Β΄ κατηγορία της ΚΟΠ. Την πρώτη ποδοσφαιρική περίοδο, 1953-54, ο στόχος της Νέας Σαλαμίνας ήταν η άνοδος στην Α΄ κατηγορία. Ως έδρα χρησιμοποιούσε πλέον το στάδιο ΓΣΕ ενώ το δημοτικό στάδιο Αμμοχώστου, χρησιμοποιούταν για τις προπονήσεις. Εκείνη την εποχή, η Β΄ κατηγορία περιλάμβανε δύο ομίλους. Η Νέα Σαλαμίνα αγωνίστηκε στον όμιλο Λευκωσίας-Λάρνακας-Αμμοχώστου. Ο νικητής του ομίλου αντιμετώπιζε το νικητή του ομίλου Λεμεσού-Πάφου σε αγώνες μπαράζ για την άνοδο στην Α΄ κατηγορία. Στον όμιλό της, η Νέα Σαλαμίνα τερμάτισε δεύτερη, χάνοντας την ευκαιρία να διεκδικήσει την άνοδο. Στο κύπελλο Κύπρου 1953-54 έφτασε μέχρι την φάση των ημιτελικών. Η Νέα Σαλαμίνα ήταν η πρώτη ομάδα που, αν και αγωνιζόμενη στη Β΄ κατηγορία, προκρίθηκε στην ημιτελική φάση του κυπέλλου. Το ρεκόρ αυτό δεν έχει καταρριφθεί μέχρι σήμερα, αλλά ισοφαρίστηκε τρεις φορές (1983-84, 1984-85, 2005-06).
Πάσχα
Ανάσταση Προσευχή
τον μόνον αναμάρτητον.
Νέα Σαλαμίνα Αμμοχώστου (ποδόσφαιρο ανδρών)
Περίοδος 1953-1959
Την επόμενη αγωνιστική περίοδο, στέφθηκε πρωταθλήτρια της Β΄ κατηγορίας και συγχρόνως διασφάλισε την άνοδό της στην Α΄ κατηγορία. Αυτή την περίοδο τροποποιήθηκε ο τρόπος διεξαγωγής των αγώνων, με τη δημιουργία τριών ομίλων. Η Νέα Σαλαμίνα αγωνίστηκε στον όμιλο Λάρνακας-Αμμοχώστου. Με την κατάκτηση της πρώτης θέσης στον όμιλο της, αγωνίστηκε για την άνοδο της με τους πρώτους των άλλων δύο ομίλων, την πρωταθλήτρια του ομίλου Λεμεσού-Πάφου (Ανταίος Λεμεσού) και της Λευκωσίας-Κερύνειας (Ορφέας). Με την ολοκλήρωση των αγώνων η Νέα Σαλαμίνα κατέκτησε την πρώτη θέση. Την ίδια περίοδο, στο κύπελλο Κύπρου 1954-55, απέκλεισε μια από τις ισχυρότερες ομάδες της εποχής, τον ΑΠΟΕΛ, με νίκη 3-2 μέσα στο ΓΣΕ. Μετά από 57 χρόνια, την περίοδο 2001-02 και αφού αγωνιζόταν στη Β΄ κατηγορία, επανέλαβε την επιτυχία αυτή αποκλείοντας πάλι τον μετέπειτα πρωταθλητή ΑΠΟΕΛ εκτός έδρας με 1-0, στο ΓΣΠ.
Πάσχα
Ανάσταση Προσευχή
Τον Σταυρόν Σου Χριστέ προσκυνούμεν
Νέα Σαλαμίνα Αμμοχώστου (ποδόσφαιρο ανδρών)
Περίοδος 1953-1959
Η περίοδος 1955-56 αποτελεί ιστορική για το σωματείο καθώς ήταν η πρώτη φορά που συμμετείχε στην Α΄ κατηγορία, πραγματοποιώντας αξιόλογη πορεία ως νεοφώτιστη στην κατηγορία. Διεκδίκησε το πρωτάθλημα κατακτώντας τελικά την τρίτη θέση, μόλις τέσσερις βαθμούς πίσω από την πρωταθλήτρια ΑΕΛ. Στη διάρκεια του πρωταθλήματος είχε τεθεί επικεφαλής. Η τρίτη θέση είναι η καλύτερη θέση που έχει κατακτήσει στη διάρκεια της ιστορίας της, θέση που κατέκτησε τέσσερις φορές. Το πρώτο παιχνίδι της Νέας Σαλαμίνας στην Α΄ κατηγορία ήταν με αντίπαλο τη συμπολίτισσα της Ανόρθωση στην κοινή τους έδρα, το στάδιο ΓΣΕ (τυπικά ήταν εκτός έδρας αγώνας). Η Νέα Σαλαμίνα κέρδισε με 3-2, νίκη που αποτελεί την πρώτη της στην Α΄ κατηγορία και πρώτη επί της Ανόρθωσης. Την πρώτη της χρονιά στην κατηγορία πέτυχε νίκες απέναντι σε παραδοσιακές δυνάμεις της εποχής, όπως ο ΑΠΟΕΛ, η ΕΠΑ, η Ανόρθωση, ο Πεζοπορικός, αλλά και την Ομόνοια (εντός και εκτός έδρας). 1Η Β΄ κατηγορία ήταν χωρισμένη σε δύο ομίλους. Η Νέα Σαλαμίνα συμμετείχε στον όμιλο Λευκωσίας-Λάρνακας-Αμμοχώστου. 2Η Β΄ κατηγορία ήταν χωρισμένη σε τρεις ομίλους. Η Νέα Σαλαμίνα συμμετείχε στον όμιλο Λάρνακας-Αμμοχώστου.
Δεκαετία 1960-1969
Στις αρχές της δεκαετίας η Νέα Σαλαμίνα ήταν δυνατή στα εντός έδρας παιχνίδια, αλλά αδύναμη στα εκτός. Αξιοσημείωτη είναι η κατάκτηση του πρωταθλήματος από την αναπληρωματική ομάδα την περίοδο 1960-61. Τα παιχνίδια των αναπληρωματικών παικτών συγκέντρωναν το ίδιο ενδιαφέρον με αυτά της κύριας σύνθεσης μεταξύ των φιλάθλων, οι οποίοι πανηγύρισαν με ενθουσιασμό την κατάκτηση του τίτλου αυτού.
thumb|Είσοδος παικτών στο διεθνές φιλικό Νέα Σαλαμίνα-[[Άρσεναλ (1967) στο Στάδιο ΓΣΕ. ]] Τα πρώτα χρόνια της δεκαετίας δημιουργήθηκε ένας πυρήνας για ένα ισχυρό σύνολο. Νεαροί, αναπληρωματικοί ποδοσφαιριστές εντάσσονταν στην κύρια ομάδα, με σημαντικότερο τον Κυριάκο Κουρέα, μετέπειτα παίχτη του Ολυμπιακού Πειραιώς. Την περίοδο 1963-64 τo πρωτάθλημα διακόπηκε τον Δεκέμβριο του 1963 λόγω των δικοινοτικών διαταραχών και δεν συνεχίστηκε ποτέ. Μέχρι τη στιγμή της διακοπής η Νέα Σαλαμίνα ήταν στην τρίτη θέση με ένα βαθμό διαφορά από τον πρώτο και το δεύτερο. Μαζί με την Ομόνοια και τον ΑΠΟΕΛ αποτελούσαν τους πρωταγωνιστές της περιόδου μέχρι τη στιγμή που διακόπηκε.
Την περίοδο 1964-65, λόγω της δημιουργίας της Εθνικής Φρουράς, πολλοί παίχτες της Νέας Σαλαμίνας κατατάχθηκαν στο στρατό. Το σωματείο και οι ποδοσφαιριστές του δεν έτυχαν καμίας διευκόλυνσης από το ΓΕΕΦ πάρα τις επιστολές που απέστελλαν. Συχνό ήταν το φαινόμενο οι παίχτες να έρχονται κατευθείαν από το στρατόπεδο, από διάφορες περιοχές της Κύπρου, για να αγωνιστούν σε επίσημους αγώνες πρωταθλήματος, χωρίς προπόνηση.
Πάσχα
Ανάσταση Προσευχή
και την Αγίαν σου Ανάστασιν
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1960-1969
thumb|Η ομάδα της περιόδου 1965-66. Η περίοδος 1965-66 αποτελεί μια από τις καλύτερες και συνάμα οδυνηρές περιόδους για τη Νέα Σαλαμίνα, η οποία παραμένει ορόσημο στην ιστορία της ομάδας μέχρι σήμερα. Μερίδα του αθλητικού τύπου υποστήριξε πως η Νέα Σαλαμίνα έπαιζε το καλύτερο ποδόσφαιρο στην Κύπρο. Διεκδίκησε το πρωτάθλημα μέχρι το τελευταίο παιχνίδι της χρονιάς και παράλληλα έπαιξε για πρώτη φορά στον τελικό του Κυπέλλου Κύπρου, αλλά απέτυχε να το κατακτήσει. Στο πρωτάθλημα άρχισε με συνεχόμενες νίκες και διεκδικούσε με αξιώσεις το πρωτάθλημα. Σε παιχνίδι με το ΑΠΟΕΛ στο παλιό ΓΣΠ η Νέα Σαλαμίνα προηγείτο με 3-0. Στο 62ο λεπτό, παίχτης του ΑΠΟΕΛ χτύπησε ποδοσφαιριστή της Νέας Σαλαμίνας και μέλος του ΑΠΟΕΛ άρπαξε τη σημαία του επόπτη και την έκρυψε. Ο διαιτητής διέκοψε το παιχνίδι, σύμφωνα με τις πρόνοιες ειδικής εγκυκλίου της ΚΟΠ και τελικά η δικαστική της ΚΟΠ αποφάσισε την επανάληψη του αγώνα. Η εκδίκαση της υπόθεσης κράτησε περισσότερο από τρεις εβδομάδες και στο διάστημα αυτό η Νέα Σαλαμίνα, επηρεασμένη από τα γεγονότα, ηττήθηκε από τον ουραγό της βαθμολογίας, Άρη Λεμεσού. Στη συνέχεια, η Νέα Σαλαμίνα κέρδισε τον επαναληπτικό με αντίπαλο το ΑΠΟΕΛ. Στην προτελευταία αγωνιστική του πρωταθλήματος η Ομόνοια και η Σαλαμίνα ισοβαθμούσαν στην κορυφή, ενώ ο Ολυμπιακός ακολουθούσε με ένα βαθμό διαφορά. Στο παιχνίδι με τον Ολυμπιακό Λευκωσίας, ενώ προηγείτο η Νέα Σαλαμίνα με 2-1, ο διαιτητής πρόσθεσε αδικαιολόγητες καθυστερήσεις, δίνοντας την ευκαιρία στον Ολυμπιακό να ισοφαρίσει. Ο διαιτητής δικαιολόγησε την απόφαση αυτή αναφερόμενος σε τραυματισμούς ποδοσφαιριστών, γεγονός που δεν επιβεβαιώνεται σύμφωνα με τον τύπο της εποχής. Μετά από συμπλοκές στα τελευταία δευτερόλεπτα το παιχνίδι διακόπηκε και η δικαστική που ακολούθησε αποφάσισε την επανάληψή του. Μέχρι να εκδικαστεί η υπόθεση, το πρωτάθλημα είχε τελειώσει. Στη βαθμολογία πρώτη ήταν η Ομόνοια με 50 βαθμούς, δεύτερη η Νέα Σαλαμίνα με 47 βαθμούς και τρίτος ο Ολυμπιακός με 46 βαθμούς. Η Νέα Σαλαμίνα με νίκη επί του Ολυμπιακού κατακτούσε το πρωτάθλημα αφού είχε καλύτερη αναλογία τερμάτων από την Ομόνοια. Στις 31 Μαΐου 1966 πληθώρα λεωφορείων και αυτοκινήτων ξεκίνησαν από το πρωί από την Αμμόχωστο προς τη Λευκωσία. Η Νέα Σαλαμίνα τελικά ηττήθηκε με 6-3 χάνοντας την ευκαιρία να στεφθεί πρωταθλήτρια. Η καλύτερη άμυνα του πρωταθλήματος, που είχε δεχθεί μόνο 15 τέρματα σε 19 αγωνιστικές, δέχθηκε έξι σε ένα μόνο παιχνίδι, σαφώς επηρεασμένη από τα γεγονότα. Η Νέα Σαλαμίνα κατέκτησε για δεύτερη φορά την τρίτη θέση. Η ήττα αυτή προκάλεσε προβλήματα και ορισμένοι ποδοσφαιριστές δεν εμφανίστηκαν ξανά στην ομάδα με αποτέλεσμα να παρουσιαστεί αποδυναμωμένη στο τελικό κυπέλλου με αντίπαλο τον Απόλλωνα. Παρά το γεγονός πως αποτελούσε το φαβορί για την κατάκτηση του κυπέλλου, ηττήθηκε με 4-2. Την περίοδο αυτή η Νέα Σαλαμίνα είχε την καλύτερη άμυνα του πρωταθλήματος με 21 τέρματα σε 20 παιχνίδια, για πρώτη και μοναδική φορά.
Πάσχα
Ανάσταση Προσευχή
υμνούμεν και δοξάζωμεν
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1960-1969
Κοντά στη λήξη της περιόδου 1966-67, δεδομένης της διεκδίκησης του τίτλου από τον Ολυμπιακό και την Ανόρθωση, το διοικητικό συμβούλιο του πρώτου έστειλε τηλεγράφημα σε αυτό της Νέας Σαλαμίνας αναφέροντας φήμες για συνεννόηση στον επικείμενο αγώνα της με τη δεύτερη. Σε απάντησή του προέδρου το περιεχόμενο του τηλεγραφήματος απορρίφθηκε ως απαράδεκτο. Η Νέα Σαλαμίνα κέρδισε την Ανόρθωση και ο Ολυμπιακός κατέκτησε το πρωτάθλημα, παρά την ήττα του από την Ομόνοια. Ως αποτέλεσμα, το διοικητικό συμβούλιο του Ολυμπιακού απέστειλε νέο τηλεγράφημα ζητώντας συγγνώμη και δίνοντας συγχαρητήρια στη Νέα Σαλαμίνα για τη νίκη της.
Μέχρι το τέλος της δεκαετίας, η Νέα Σαλαμίνα κατακτούσε θέσεις στα μέσα του βαθμολογικού πίνακα, πραγματοποιώντας αξιόλογες πορείες στο κύπελλο. Οι μαζικές φυγές ποδοσφαιριστών της, είτε προς το εξωτερικό είτε προς άλλες πόλεις, αλλά και το γεγονός πως αρκετοί ποδοσφαιριστές της ήταν στρατεύσιμοι, επηρέασαν την ομάδα.
Πάσχα
Ανάσταση Προσευχή
εκτός Σου άλλον ουκ οίδαμεν,
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1970-1979
thumb|Το πρώτο οίκημα της Νέας Σαλαμίνας στη [[Λάρνακα μετά την προσφυγιά.]] Τις δύο πρώτες αγωνιστικές περιόδους της δεκαετίας του 1970, η Νέα Σαλαμίνα τερμάτισε στο μέσο του βαθμολογικού πίνακα, ενώ τις επόμενες δύο κινδύνεψε με υποβιβασμό που τελικά απέφυγε με προσπάθεια προς το τέλος των περιόδων. Το 1971 συμμετείχε στον τελικό του ειδικού κυπέλλου Παλιγγενεσίας, το οποίο διοργάνωσε η ΚΟΠ για να τιμήσει τα 150 χρόνια από την έναρξη της ελληνικής επανάστασης του 1821. Η Νέα Σαλαμίνα ηττήθηκε στον τελικό από τον Ολυμπιακό Λευκωσίας με σκορ 1-0 στην παράταση.
Πάσχα
Ανάσταση Προσευχή
το όνομά Σου ονομάζομεν.
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1970-1979
Η τραγικότερη ημέρα στην ιστορία του σωματείου καταγράφεται στις 14 Αυγούστου 1974, με την κατάληψη της Αμμοχώστου από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Οι φίλαθλοι και οι ποδοσφαιριστές του σωματείου διασκορπίστηκαν σε όλες τις ελεύθερες περιοχές της Κύπρου αλλά και στο εξωτερικό. Τον Οκτώβριο, ορισμένα μέλη του διοικητικού συμβουλίου συνεδρίασαν στο οίκημα του Άρη, στη Λεμεσό. Εκεί αποφασίστηκε η επαναδραστηριοποίηση του σωματείου. Κριτήριο για την τοποθεσία προσωρινής έδρας ήταν η παρουσία του έμψυχου υλικού της ομάδας. Οι περισσότεροι ποδοσφαιριστές της Νέας Σαλαμίνας βρίσκονταν στη Λάρνακα και έτσι πάρθηκε απόφαση να είναι αυτή η πόλη προσωρινή βάση του ποδοσφαιρικού τμήματος. Αρχικά, η Νέα Σαλαμίνα στεγάσθηκε προσωρινά στο οίκημα της Αλκής. Τον Ιανουάριο απέκτησε δικό της οίκημα, με ενοίκιο. Στα πρώτα στάδια τα έξοδα καλύπτονταν από εισφορές των μελών και φίλων του σωματείου. Παράλληλα ξεκίνησαν δύο ποδοσφαιρικά κλιμάκια, ένα στη Λάρνακα και ένα στη Λεμεσό, για τις προπονήσεις νεαρών ποδοσφαιριστών.
Πριν το τέλος του 1974 η ΚΟΠ αποφάσισε τη διεξαγωγή ειδικού πρωταθλήματος. Υπήρχε προβληματισμός για τη συμμετοχή της ομάδας λόγω των τεράστιων προβλημάτων που δημιούργησε η προσφυγιά, ωστόσο αποφάσισαν να συμμετάσχουν. Στόχος δεν ήταν τόσο η διάκριση όσο η επιβίωση και η παραμονή στην Α΄ κατηγορία. Καθώς δεν είχε μόνιμη έδρα, την περίοδο 1974-75 χρησιμοποίησε το Παλιό ΓΣΖ στη Λάρνακα, την περίοδο 1975-76 είχε έδρα το Στάδιο Αναγέννησης Δερύνειας στη Δερύνεια, την περίοδο 1976-77 επέστρεψε στο Παλιό ΓΣΖ, την περίοδο 1977-78 χρησιμοποίησε το Στάδιο Εθνικού Άχνας στο Δασάκι Άχνας και την περίοδο 1978-79 επέστρεψε στο Παλιό ΓΣΖ όπου και παρέμεινε και την περίοδο 1979-80.
Πάσχα
Ανάσταση Προσευχή
Δεύτε, πάντες οι πιστοί, προσκυνήσωμεν
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1970-1979
Η παραμονή στην Α΄ κατηγορία είχε επιτευχθεί μέχρι το 1979. Ωστόσο, την περίοδο 1978-79, παρόλο που είχε καλό ξεκίνημα, Νέα Σαλαμίνα υποβιβάστηκε την τελευταία αγωνιστική στη Β΄ κατηγορία, μετά από 25 συνεχή έτη παρουσίας στην πρώτη κατηγορία. Καθοριστική υπήρξε η τελευταία αγωνιστική του πρωταθλήματος, όταν η παραμονή εξαρτιόταν από αποτελέσματα των αντιπάλων. Η Νέα Σαλαμίνα αντιμετώπιζε την Ένωση Νέων Παραλιμνίου την οποία κέρδισε με 3-2. Παράλληλα, χρειαζόταν να μη νικήσει ο Ευαγόρας την πρωταθλήτρια Ομόνοια ή να χάσει ο Ολυμπιακός από την Αλκή. Τελικά, ο Ευαγόρας κέρδισε την Ομόνοια και ο Ολυμπιακός έφερε ισοπαλία με την Αλκή. Πέντε ομάδες είχαν κατακτήσει ένα βαθμό περισσότερο από τη Νέα Σαλαμίνα και έτσι διαβαθμίστηκε (παρόλο που είχε πετύχει 10 νίκες), διατυπώνοντας παράλληλα παράπονα και αφήνοντας πολλά υπονοούμενα για στημένα παιχνίδια σε βάρος της. Την περίοδο 1978-79 εφαρμόστηκε για πρώτη φορά η διπλή διαβάθμιση, ενώ όλες τις προηγούμενες η διαβάθμιση ήταν μονή ή δεν ίσχυε καθόλου.
Πάσχα
Ανάσταση Προσευχή
την του Χριστού Αγίαν Ανάστασιν.
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1970-1979
Το καλοκαίρι του 1974, πριν την τουρκική εισβολή, η Νέα Σαλαμίνα είχε συμφωνήσει για συνεργασία με το Βούλγαρο προπονητή Ιόντσο Άρσοφ, ο οποίος τις επόμενες δεκαετίες κατέκτησε τίτλους με την Ομόνοια. Η έλευση του προπονητή στην Κύπρο και η συμφωνία ακυρώθηκε μετά την προσφυγιά, αφού ήταν αδύνατο να εργοδοτηθεί ένας ξένος προπονητής.
Δεκαετία 1980-1989
thumb|Οι φιλάθλοι και ποδοσφαιριστές της Νέας Σαλαμίνας γιορτάζουν αμέσως μετά την κατάκτηση του πρωταθλήματος [[Β΄ κατηγορία ποδοσφαίρου ανδρών Κύπρου 1979-80|Β΄ κατηγορίας 1979-80 στο Παλιό Στάδιο ΓΣΖ.]] Την περίοδο 1979-80 αγωνίστηκε στη Β΄ κατηγορία και είχε θριαμβευτική πορεία. Πολλές φορές οι φίλαθλοι στους αγώνες της Νέας Σαλαμίνας ήταν περισσότεροι από τους φιλάθλους αγώνων Α΄ κατηγορίας. Κατέκτησε άνετα το πρωτάθλημα και επέστρεψε στην Α΄ κατηγορία την περίοδο 1980-81. Την πρώτη αγωνιστική κέρδισε την μετέπειτα πρωταθλήτρια και πανίσχυρη τότε Ομόνοια, με 2-1 εκτός έδρας, στο Μακάρειο Στάδιο της Λευκωσίας. Αυτή η ήττα της Ομόνοιας ήταν η πρώτη που υπέστη στο Μακάρειο Στάδιο από τότε που ξεκίνησε να αγωνίζεται σε αυτό. Η Νέα Σαλαμίνα διεκδίκησε ψηλή θέση στο πρωτάθλημα, αλλά τελικά τερμάτισε έβδομη.
Πάσχα
Ανάσταση Προσευχή
Ιδού γαρ ήλθε δια του Σταυρού
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1980-1989
Την περίοδο 1981-82 η Νέα Σαλαμίνα απέκτησε για πρώτη φορά ξένους ποδοσφαιριστές: τους Βούλγαρους Νάσκο Μιχαήλιοφ και Στέφαν Παυλώφ. Την περίοδο 1982-83 συνέβη ένα πρωτοφανές περιστατικό. Στο παιχνίδι με αντίπαλο την Ένωση Νέων Παραλιμνίου στο Παλιό ΓΣΖ τρεις ποδοσφαιριστές της Νέας Σαλαμίνας αποβλήθηκαν με αποτέλεσμα οι υπόλοιποι ποδοσφαιριστές να περικυκλώσουν τον επόπτη γραμμών για να διαμαρτυρηθούν. Ο επόπτης υποστήριξε πως δέχτηκε κτυπήματα με αποτέλεσμα να μεταφερθεί στο νοσοκομείο, αλλά οι ακτινογραφίες τον διέψευσαν. Μετά από καταγγελία του επόπτη, η υπόθεση οδηγήθηκε στο δικαστήριο που επέβαλε ποινή φυλάκισης 45 ημερών. Το γεγονός αυτό ήταν πρωτοφανές για το κυπριακό ποδόσφαιρο. Οι ποδοσφαιριστές παρέμειναν στη φυλακή για πέντε μέρες και απελευθερώθηκαν μετά την κατακραυγή της κοινής γνώμης, ωστόσο στη συνέχεια η δικαστική της ΚΟΠ τους επέβαλε εξοντωτικές ποινές με αποτέλεσμα να μείνουν για πολλούς μήνες εκτός γηπέδου.
Κολομπιέ-Φονταίν
Το Κολομπιέ-Φονταίν (γαλλικά: Colombier-Fontaine) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Μέθοδος κρίσιμης διαδρομής
thumb|right|305px|Διάγραμμα (PERT) για ένα πρόγραμμα με πέντε κύρια σημεία (milestones) (10 μέχρι 50) και έξι δραστηριότητες (Α μέχρι το F). Το πρόγραμμα έχει δύο κρίσιμες πορείες : δραστηριότητες Β και C, ή Α, D, και F - που δίνει έναν ελάχιστο χρόνο προγράμματος 7 μηνών με γρήγορη ακολουθία. Η δραστηριότητα Ε είναι υποκρίσιμη, και έχει ένα επιπλέον σώμα (float) 2 μηνών. Η μέθοδος κρίσιμης διαδρομής (αγγλ. critical path method, CPM), η οποία στη διεθνή ορολογία ορίζεται και ως προγραμματισμός κρίσιμης διαδρομής (critical path scheduling), είναι ένας αλγόριθμος, ο οποίος αναπτύχθηκε το 1950 ως εργαλείο για τον σχεδιασμό και τον έλεγχο των σχεδίων (projects), για την αποτελεσματική διαχείριση του προγράμματος.
Βασική τεχνική
Η CPM δημιουργήθηκε αρχικά για να αντιμετωπίσει τη σχέση χρόνου-κόστους που προβλημάτιζε πολύ συχνά τους διευθυντές έργου και προέκυπτε από το γεγονός ότι η σχέση ανάμεσα στον χρόνο μέχρι την ολοκλήρωση (time to complete) και το κόστος μέχρι την ολοκλήρωση (cost to complete) είναι εξαιρετικά πολύπλοκη. Εφοδιασμένη με γραφικές τεχνικές, η CPM είναι ένα πολύπλοκο πρόγραμμα έργου, που περιλαμβάνει αλληλοσυνδεόμενες και αλληλοδιάδοχες εργασίες, που ως επί το πλείστον γίνεται χρήση δικτυωτού διαγράμματος, χρησιμοποιώντας τη μέθοδο των δικτύων (networking modeling). Συγκεκριμένη η μεθοδολογία της, με συγκεκριμένα βήματα (σε γενικές γραμμές),χαρακτηρίζοντας την ως ντετερμινιστική μεταβλητή • η CPM ,αναφορικά με τους παράγοντες που απασχολούν τη διοίκηση, όπως είναι ο χρόνος, το κόστος και η διαθεσιμότητα πόρων, υποθέτει σταθερούς ή καθορισμένους χρόνους (όχι στατιστικά πιθανούς), πράγμα εφαρμόσιμο και χρήσιμο. Αποτελεί αποτελεσματικό εργαλείο εντοπισμού των δραστηριοτήτων, των οποίων η ολοκλήρωση είναι κρίσιμη για την έγκαιρη ολοκλήρωση του έργου.
Η CPM προσδιορίζει:
Διάρκεια συντριβής
Η «διάρκεια συντριβής» είναι ένας όρος που αναφέρεται στον πιό σύντομο πιθανό χρόνο για τον οποίο μια δραστηριότητα μπορεί να σχεδιαστεί. Επιτυγχάνεται με τη μετατόπιση περισσότερων πόρων προς την ολοκλήρωση εκείνης της δραστηριότητας, με συνέπεια το μειωμένο χρόνο που ξοδεύεται και συχνά μια μειωμένη ποιότητα της εργασίας, καθώς το ασφάλιστρο τίθεται στην  ταχύτητα.Η διάρκεια συντριβής διαμορφώνεται χαρακτηριστικά ως γραμμική σχέση μεταξύ του κόστους και της διάρκειας δραστηριότητας, εντούτοις σε πολλές περιπτώσεις μια κυρτή λειτουργία ή μια λειτουργία βημάτων είναι πιο εφαρμόσιμη.
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1980-1989
Οι επόμενες ποδοσφαιρικές περίοδοι δεν συνοδεύτηκαν από διακρίσεις, ωστόσο η Νέα Σαλαμίνα πέτυχε πολλές φορές νίκες επί των πρωτοπόρων της βαθμολογίας. Μέχρι το 1985 χρησιμοποιούσε ως έδρα το Παλιό ΓΣΖ. Την περίοδο 1985-86 χρησιμοποίησε δύο έδρες. Σε επτά παιχνίδια αγωνίστηκε στο Στάδιο Αναγέννησης Δερύνειας, ενώ στα υπόλοιπα έξι στο Παλιό ΓΣΖ. Τότε άρχισαν να υλοποιούνται ιδιόκτητοι χώροι προπόνησης της Νέας Σαλαμίνας δίπλα από το συνοικισμό του Τσιακιλλερού στη Λάρνακα. Την περίοδο 1986-87 χρησιμοποίησε ως έδρα το Παλιό ΓΣΖ. Από την περίοδο 1987-88 έδρα του ποδοσφαιρικού τμήματος ήταν το νέο στάδιο της Ανόρθωσης, το στάδιο Αντώνης Παπαδόπουλος στη Λάρνακα. Τη χρονιά αυτή ολοκληρώθηκαν οι ιδιόκτητες αθλητικές εγκαταστάσεις του σωματείου στον προσφυγικό συνοικισμό Τσακκιλερού, δίπλα από τα γήπεδα προπόνησης της ποδοσφαιρικής ομάδας, με εθελοντική δουλειά και προσφορά εκατοντάδων φίλων του σωματείου. Την περίοδο 1988-89, μετά από μια καλή πορεία τερμάτισε στην τέταρτη θέση ενώ στο κύπελλο Κύπρου έφτασε κοντά στη συμμετοχή της στον τελικό αλλά αποκλείστηκε από την μετέπειτα κυπελλούχο ΑΕΛ. Την περίοδο αυτή, ποδοσφαιριστής της Νέας Σαλαμίνας, ο Νάϊτζελ Μακνήλ, αναδείχθηκε πρώτος σκόρερ του πρωταθλήματος με 19 τέρματα.
Μέθοδος κρίσιμης διαδρομής
Επέκταση
Αρχικά, η Μέθοδος Κρίσιμης Διαδρομής θεωρούνταν μόνο λογικές εξαρτήσεις μεταξύ των τελικών στοιχείων. Έκτοτε, έχει επεκταθεί για να επιτρέψει τον συνυπολογισμό των πόρων σχετικά με την κάθε δραστηριότητα μέσω των αποκαλούμενων διαδικασιών της δραστηριότητας –βασισμένης ανάθεσης πόρων και της ισοπέδωσης πόρων. Ένας πόρος –ισοπεδωμένο πρόγραμμα περιλαμβάνει τις καθυστερήσεις λόγω δυσχέρειας των πόρων,σε περίπτωση αδιαθεσιμότητας του πόρου στον απαραίτητο χρόνο. Και έχει τη δυνατότητα να αναγκάσει μια προηγούμενη κοντύτερη πορεία να γίνει μακρύτερη ή περισσότερο κρίσιμη πορεία των πόρων. Σχετική έννοια αντ’ αυτού καλείται κρίσιμη αλυσίδα, η οποία προσπαθεί να προστατεύσει τη δραστηριότητα και τις διάρκειες προγράμματος από τις απρόβλεπτες καθυστερήσεις λόγω των περιορισμών των πόρων. Από την αλλαγή σχεδίου προγράμματος σε κανονική βάση, η CPM επιτρέπει το συνεχή έλεγχο του προγράμματος, επιτρέποντας στο διευθυντή προγράμματος να ακολουθήσει τις κρίσιμες δραστηριότητες. Τον προειδοποιεί ότι ότι οι μη κρίσιμες δραστηριότητες μπορεί να καθυστερήσουν πέρα από το συνολικό επιπλέον σώμα τους. Δημιουργώντας κατά συνέπεια μια νέα κρίσιμη πορεία, καθυστερώντας την ολοκλήρωση προγράμματος.
Νέα Σαλαμίνα Αμμοχώστου (ποδόσφαιρο ανδρών)
Δεκαετία 1990-1999
thumb|Η ομάδα που αγωνίστηκε στον τελικό Κυπέλλου Κύπρου 1989-1990, με φόντο τους φιλάθλους της ομάδας.